Diari Oficial de la Generalitat Valenciana


Sumari del DOGV 8179, del 28-11-2017 (2017/10135)

RESOLUCIÓ de 17 de novembre de 2017, de la convocatòria per a la concessió de les ajudes regulades mitjançant l'Ordre 6/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa de foment de la rehabilitació edificatòria, i convocades per mitjà de la Resolució de 22 de maig de 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8179

Data del DOGV
:   28-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10395


Data del document
:   17-11-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 17 de novembre de 2017, de la convocatòria per a la concessió de les ajudes regulades mitjançant l'Ordre 6/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa de foment de la rehabilitació edificatòria, i convocades per mitjà de la Resolució de 22 de maig de 2017. [2017/10412]  
Vistes les sol·licituds presentades, i vistos els antecedents que consten en la Direcció General d'Habitatge, Rehabilitació i Regeneració Urbana, resulten els següents:  
  
Antecedents de fet  
1. Amb data 28 de juliol de 2017 es va firmar el conveni de col·laboració entre el Ministeri de Foment i la Comunitat Valenciana per a l'execució de la pròrroga del Pla estatal de foment del lloguer d'habitatges, la rehabilitació edificatòria, i la regeneració i renovació urbanes 2013-2016, aprovada pel Reial decret 637/2016, de 9 de desembre.  
  
2. Per mitjà de l'Ordre 6/2017, de 21 d'abril, de la Conselleria d'Habitatge, Obres Públiques i Vertebració del Territori, s'aproven les bases reguladores de la concessió de subvencions del Programa de foment de la rehabilitació edificatòria, publicada en el DOGV número 8030, de 2 de maig, i les ajudes foren convocades mitjançant una Resolució de 22 de maig de 2017, publicada en el DOGV número 8049, de 26 de maig.  
Per això s'ha habilitat, a través de l'esmentada ordre, el procediment de concurrència competitiva a seguir, al qual poden concórrer les comunitats de propietaris, les agrupacions de comunitats de propietaris o els propietaris únics d'edificis d'habitatges de la Comunitat Valenciana que complisquen les condicions que s'estableixen en les bases reguladores.  
  
3. D'acord amb el que estableix l'article quart de la Resolució de 22 de maig, per la qual es convoquen les ajudes per a l'exercici 2017, el termini per a presentar les sol·licituds es va fixar des de l'endemà de la publicació d'aquesta, és a dir des del dia 27 de maig, fins al dia 10 de juliol de 2017, els dos inclosos.  
4. Les sol·licituds donades d'alta, eliminades les duplicades, són 1.107. De conformitat amb el que disposa la base catorze de l'ordre que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar en data 4 de setembre de 2017 en el portal de www.gva.es el llistat de sol·licituds admeses on s'indicava quines estaven incompletes i es donava als solicitants un termini de 10 dies hàbils per a completar o esmenar la sol·licitud i la documentació presentada.  
  
5. Reunit l'òrgan col·legiat, integrat pel subdirector general d'Habitatge i Regeneració Urbana, el cap del Servei de Rehabilitació, el cap del Servei de Planificació Econòmica i Regeneració Urbana, el cap del Servei de Rehabilitació, el cap del Servei de Coordinació d'Habitatge, el cap del Servei de Planificació Econòmica i Regeneració Urbana, els caps dels serveis territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que preveuen la base dotze de l'annex de l'ordre esmentada i la Resolució de data 4 d'agost de 2015, del director general d'Habitatge, Rehabilitació i Regeneració Urbana, per la qual s'assignen les competències de la Direcció del Servei Territorial a la directora territorial de Castelló, a fi d'avaluar les sol·licituds presentades, s'ha elaborat l'acta de la reunió, que s'hi adjunta, així com els llistats de les parts sol·licitants que poden resultar beneficiàries de les ajudes, així com el llistat de sol·licituds per a les quals es proposa la denegació de les ajudes.  
  
  
Fonaments de dret  
1. Competència. És competent per a resoldre la directora general d'Habitatge, Rehabilitació i Regeneració Urbana, d'acord amb el que estableix la base catorze de l'Ordre 6/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de la concessió de subvencions del Programa de foment de la rehabilitació edificatòria, publicada en el DOGV número 8030, de 2 de maig, i d'acord amb l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
  
Vista l'acta de l'òrgan col·legiat de data 23 d'octubre de 2017, i d'acord amb la Llei 39/2015, d'1 d'octubre, del procediment administratiu comú de les administracions públiques, i la resta de la normativa de necessària i pertinent aplicació, resolc:  
  
Primer  
Concedir amb càrrec a l'aplicació pressupostària 89.00.01.453.91.8 de la línia S7834000, «Pla estatal de foment per al lloguer, rehabilitació i renovació urbana 2013-2016», dels pressupostos de la Generalitat 2017 per a les ajudes de rehabilitació d'edificis regulades per mitjà de l'Ordre 6/2017, de 21 d'abril, de la Conselleria d'Habitatge, Obres Públiques i Vertebració del Territori, publicada en el DOGV número 8030, de 2 de maig, les ajudes finançades pel Ministeri de Foment corresponents a 833 sol·licituds per un import de 84.564.731,50 euros i les ajudes finançades per la Generalitat Valenciana a 415 sol·licituds per un import de 2.084.083 euros, tenint en compte que la partida pressupostària prevista per al finançament del Ministeri de Foment era de 76.605.136 euros, i la partida pressupostària prevista per al finançament de la Generalitat Valenciana per a aquestes ajudes era de 2.084.083 euros.  
  
En conseqüència, s'elaboren els llistats corresponents a les situacions anteriorment descrites, que s'hi adjunten, i s'hi fa constar que les propostes d'adjudicació han sigut dictades prèvia comprovació d'estar al corrent de les obligacions fiscals, tributàries i amb la Seguretat Social  
  
De conformitat amb el que estableixen la base quinze de l'Ordre de les bases reguladores i la resolució de convocatòria de les ajudes, per a l'abonament de la subvenció, la part beneficiària haurà de sol·licitar telemàticament la sol·licitud de qualificació definitiva i l'abonament de les ajudes en el termini màxim d'un mes a comptar de la finalització de les obres i haurà d'aportar la documentació que s'indica en aquesta.  
En el cas que el cost de l'actuació siga inferior al cost inicial previst inclòs en la sol·licitud d'ajudes, es recalcularà l'import de la subvenció, que podrà ser minorada en funció del cost real de l'obra degudament justificat.  
Així mateix, haurà de complir la resta de requisits, obligacions i responsabilitats assenyalades en les bases regulades per l'Ordre 6/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de la concessió de subvencions del Programa de foment de la rehabilitació edificatòria, publicada en el DOGV número 8030, de 2 de maig, i aportar amb aquesta finalitat la documentació que se li requerisca.  
D'acord amb el que disposa la base setze de l'ordre esmentada, la Generalitat podrà comprovar, pels mitjans que considere més adequats, el compliment de les obligacions inherents a l'atorgament de les ajudes. L'incompliment d'aquestes obligacions, podrà donar lloc a la revocació de la subvenció concedida.  
  
Segon  
Denegar les sol·licituds que s'indiquen a continuació 274 (dues-centes setanta-quatre) per incomplir els requisits establits en les bases de la convocatòria, i indicar el motiu pel qual la sol·licitud ha sigut denegada.  
  
  
  
Contra la present resolució, que posa fi a la via administrativa, es pot interposar potestativament recurs de reposició davant de la consellera d'Habitatge, Obres Públiques i Vertebració del Territori, en el termini d'un mes a comptar de l'endemà de la seua publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
  
València, 17 de novembre de 2017. La directora general d'Habitatge, Rehabilitació i Regeneració Urbana: Rebeca Torró Soler.